วัดครุฑ อันซีนกรุงเทพฯ วัดเก่าแก่สมัยอยุธยา กับแลนด์มาร์กแห่งใหม่ “พญาครุฑ” ริมคลอง
ผู้จัดการออนไลน์
เยี่ยมชม 'หลวงพ่อครุธ' และพญาครุฑ ในวัดเก่าแก่กว่า 300 ปี ริมคลองมอญ แม้ว่าจะไม่มีหลักฐานที่ชัดเจนเกี่ยวกับการสร้างวัดครุฑ แต่ชื่อของวัดปรากฏในเอกสารประวัติศาสตร์ เช่น ในจดหมายเหตุของคณะราชทูตพระเจ้าหลุยส์ที่ 14 แห่งฝรั่งเศส ซึ่งได้นำพระราชสาส์นมาถวายแด่สมเด็จพระนารายณ์มหาราช กรุงศรีอยุธยา ในโอกาสนั้น คณะราชทูตได้เดินทางมายังกรุงธนบุรี โดยการล่องเรือไปเยี่ยมชุมชนชาวฝรั่งเศส มีการบันทึกถึงวัดต่าง ๆ ในเขตกรุงธนบุรี อาทิ วัดนวลนรดิศวรวิหาร วัดครุฑ วัดเงิน (วัดรัชฎาธิษฐานราชวรวิหาร) และวัดทอง (วัดกาญจนสิงหาสน์วรวิหาร) จากหลักฐานดังกล่าว จึงสันนิษฐานได้ว่าวัดครุฑน่าจะสร้างขึ้นประมาณ พ.ศ. 2207 และได้รับพระราชทานวิสุงคามสีมาในปี พ.ศ. 2210 ซึ่งสอดคล้องกับพระประธานในพระอุโบสถที่เป็นศิลปะสมัยอยุธยาตอนปลาย วัดครุฑจึงเป็นวัดเก่าแก่ที่มีอายุกว่า 300 ปี
มหาวิทยาลัยราชภัฏบ้านสมเด็จเจ้าพระยา.สำนักวิทยบริการและเทคโนโลยีสารสนเทศ
แหล่งท่องเที่ยว